Nagu näeme, leidub etruski kultuuri küsimuste alal rida probleeme ja lahtisi küsimusi, millede lahendamine pole  seni olnud võimalik. Lisaks eespool käsiteldule olgu veel juhitud tähelepanu etruski kirjan­duse probleemile. Asi seisneb selles, et me ei teagi kindlasti, kas etruskidel oli oma kirjandus või polnud neil seda. Õieti peaks ju arvama, et rahvas, kes võis saavutada püsivat edu kujutava kunstialal, ei oleks võinud olla täitsa võimetu kirjandusliku loomingu suh­tes. Ja ometi paistab, et etruskid ei omanud kirjandust, mis seda nime vääriks.